b'\n_START_ARTICLE_\nKmetijsko letalo\n_START_PARAGRAPH_\nKmetijsko letalo, je zrakoplov, ki se uporablja za \xc5\xa1kropljenje pesticidov, gnojil in tudi hidrosajenje. Kmetijska letala so lahko namensko grajena ali pa so predelana manj\xc5\xa1a letala. So skoraj vedno propelerska ali turbopropelerska letala, izjema je bil reaktivni PZL M-15 Belphegor. Ob\xc4\x8dasno se za iste namene uporablja tudi helikopterje._NEWLINE_Primeri agrikulturih letal so Air Tractor, Cessna Ag-wagon, Gippsland GA200, Grumman Ag Cat, PZL-106 KRUK, M-18 Dromader, PAC Fletcher, Piper PA-36 Pawnee Brave, Embraer EMB 202 Ipanema in Rockwell Thrush Commander._NEWLINE_Prednosti pred traktorji so, da niso potrebne kolesnice in je \xc5\xa1kropljenje precej hitrej\xc5\xa1e. Slabosti pa so manj\xc5\xa1a natan\xc4\x8dnost, \xc5\xa1e posebej v vetru, in omejena kapaciteta rezervoarja, zato je potrebnih ve\xc4\x8d pristankov. Prav tako ne sme biti ovir, kot so drevesa ali daljnovodi. Kmetijska letala delujejo u\xc4\x8dinkoviteje na ve\xc4\x8djih poljih. _NEWLINE_Prva kmetijska letala so bili predelani prese\xc5\xbeni voja\xc5\xa1ki dvokrilniki iz 1. svetovne vojne, kot sta npr. De Havilland Tiger Moth in Stearman. _NEWLINE_Kmetijska letala so po navadi majhna, preprosta, trdo\xc5\xbeiva in imajo STOL sposobnosti. \xc5\xa0kropilni sistem je po navadi name\xc5\xa1\xc4\x8den na zadnji rob krila.'